Neromantikemo

Neromantikemo estas ama orientiĝo. Neromantikemaj homoj spertas malmulton aŭ neniom da romantika allogo al aliaj homoj, sendepende de sekso aŭ genro.

Neromantikuloj povas havi ajnajn neromantikajn rilatojn kun aliaj homoj, kiel fortajn kaj ekskluzivajn amikecojn, dum iuj tamen emas esti en romantika rilato.

Neromantikemo kaj neniuseksemo ne nepre kunestas: neromantikemulo povas havi ajnan seksan orientiĝon (aliseksemo, samseksemo, ambaŭseksemo, ĉiuseksemo ktp.). Ili ankaŭ povas esti pluramemaj aŭ ne deziri ajnan rilaton.

La semajno de neromantikema videbleco okazas en februaro, tuj post la Sankt-Valentena tago.

Laŭ la sociologiisto Daniel Welzer-Lang, neromantikemo kontribuas al « kontesto pri tiraneco de amo ».

 Diskriminacioj kontraŭ neromantikemuloj 
Iuj kulturoj taksas « normalaj » aŭ « pli bonaj » romantikajn rilatojn, aŭ ke emo al tiaj rilatoj estas parto de homa naturo. Pro tio neromantikemuloj povas esti malbone komprenitaj de aliaj homoj: faroj kiuj estas kutimaj por neromantikemuloj povas esti viditaj kiel « nenormalaj », kiel ekzemple vespermanĝi sole en restoracio aŭ loĝi kun amiko. Iuj homoj, eĉ ene de la GLAT-komunumo, priskribas neromantikemulojn kiel « senkorulojn ».

Pro tiaj sintenoj la elŝrankiĝo povas esti malfacila por iuj neromantikemuloj: laŭ la prikalkulo Aromantic 2020, 82,43 % el la respondintoj asertis esti malserioze aŭskultitaj aŭ malagnoskitaj de aliaj homoj, 48,34 % asertis esti la celo de provoj ilin « ripari » aŭ « kuraci », 70,51% asertis ke la suferita diskriminacio havis iom da efiko sur ili.

 Referencoj 

Kategorio:GLAT
Kategorio:Romantika amo